C 280/6
HR
Službeni list Europske unije
21.7.2022.
12 mjeseci.
Potrebe za likvidnošću koje su već obuhvaćene mjerama potpore na temelju Privremenog okvira povezanog s pandemijom bolesti COVID-19 nisu obuhvaćene ovom Komunikacijom.
Potrebe za likvidnošću trebale bi se utvrditi na temelju izjave korisnika (***); _____________ (*) Relevantno obrazloženje moglo bi se odnositi na korisnike koji djeluju u sektorima koji su posebno pogođeni izravnim ili neizravnim posljedicama ruske agresije, primjerice gospodarskim mjerama ograničavanja koje su poduzeli Unija i njezini međunarodni partneri te protumjerama koje je poduzela Rusija.
Te posljedice mogu uključivati poremećaje lanaca opskrbe ili nepodmirena plaćanja iz Rusije ili Ukrajine, povećanu nestabilnost cijena na energetskim tržištima i povezane potrebe za kolateralom, povećane rizike od kibernapada ili rast cijena određenih ulaznih materijala ili sirovina zbog aktualne krize.
(**) Kako je definirano u Prilogu I. Uredbi o općem skupnom izuzeću.
(***) Plan likvidnosti može uključivati i obrtni kapital i troškove ulaganja.”
29.
Točka 51. zamjenjuje se sljedećim: „51.
Uz postojeće mogućnosti predviđene člankom 107. stavkom 3. točkom (c) UFEU-a i mogućnosti navedene u ovoj Komunikaciji, privremena potpora mogla bi ublažiti iznimno velika povećanja cijena prirodnog plina i električne energije, koja poduzetnici možda neće moći prenijeti niti im se prilagoditi u kratkoročnom razdoblju.
To bi moglo ublažiti posljedice za poduzetnike i pomoći im da se nose s naglim povećanjima troškova uzrokovanima aktualnom krizom.
U kontekstu daljnjeg smanjenja opskrbe plinom s druge je pak strane važno zadržati poticaje za smanjenje potražnje i postupno pripremiti poduzetnike na prelazak na smanjenu potrošnju plina.
Dodatna potpora može i dalje biti opravdana kako bi se omogućio nastavak djelatnosti poduzetnika koji su veliki potrošači energije.”
30.
Točka 52. zamjenjuje se sljedećim: „52.
Komisija će takvu državnu potporu smatrati spojivom s unutarnjim tržištem na temelju članka 107. stavka 3. točke (b) UFEU-a ako su ispunjeni sljedeći uvjeti: a. potpora je dodijeljena najkasnije 31. prosinca 2022.; (*) b. potpora se može dodijeliti u obliku izravnih bespovratnih sredstava, poreznih olakšica (**) i povoljnijih uvjeta plaćanja ili u drugim oblicima, kao što su povratni predujmovi, jamstva (***), zajmovi (****) i vlasnički kapital, pod uvjetom da ukupna nominalna vrijednost takvih mjera ne prekoračuje primjenjive gornje granice intenziteta potpore i gornje granice potpore.
Svi iznosi moraju biti bruto iznosi, tj. prije odbitka poreza ili drugih troškova; c. potpora dodijeljena u obliku povratnih predujmova, jamstava, zajmova ili drugih povratnih instrumenata može se konvertirati u druge oblike potpore, kao što su bespovratna sredstva, pod uvjetom da se konverzija izvrši najkasnije do 30. lipnja 2023.; d. potpora se dodjeljuje na temelju programa s procijenjenim proračunom.
Države članice mogu ograničiti potporu na djelatnosti kojima se podupiru određeni sektori od posebne važnosti za gospodarstvo ili za sigurnost i otpornost unutarnjeg tržišta.
Međutim, pri osmišljavanju takvih ograničenja potrebno je imati u vidu široki spektar mogućih situacija te paziti da ne dovedu do umjetnog ograničenja potencijalnih korisnika; e. za potrebe ovog odjeljka prihvatljivi troškovi izračunavaju se na temelju povećanja troškova prirodnog plina i električne energije povezanog s ruskom agresijom na Ukrajinu.
Maksimalni prihvatljivi trošak je umnožak broja jedinica prirodnog plina i električne energije koje je korisnik (*****) nabavio od vanjskih dobavljača kao krajnji potrošač (******) u razdoblju od 1. veljače 2022.
do najkasnije 31. prosinca 2022.
(‚prihvatljivo razdoblje’) i povećanja cijene koju korisnik plaća po potrošenoj jedinici (mjereno npr. u EUR/MWh), koje se izračunava kao razlika između jedinične cijene koju je korisnik platio u određenom mjesecu prihvatljivog razdoblja i dvostrukog iznosa (200 %) jedinične cijene koju je korisnik u prosjeku plaćao u referentnom razdoblju od 1. siječnja 2021. do 31. prosinca 2021 (*******).
Od 1. rujna 2022. količina prirodnog plina i električne energije upotrijebljena za izračun prihvatljivih troškova ne smije premašivati 70 % potrošnje korisnika za isto razdoblje 2021.;